ఇప్పటికి అధికారికంగా ఆసక్తి చూపింది ఇండిగో మాత్రమే: జయంత్ సిన్హాన్యూఢిల్లీ: ప్రభుత్వ రంగ విమానయాన సంస్థ ఎయిర్ ఇండియాకు  చెందిన దేశీయ, అంతర్జాతీయ కార్యకలాపాలను కలిపే విక్రయిస్తామని  పౌర విమాన శాఖ సహాయ మంత్రి జయంత్ సిన్హా స్పష్టం చేశారు. వేల కోట్ల అప్పుల భారంతో సంక్షోభంలో కూరుకుపోయిన సంస్థను పునరుద్ధరించేందుకు కేంద్రం వ్యూహాత్మక భాగస్వామి కోసం చూస్తున్నది. అయితే, ఎయిర్ఇండియా (ఎఐ) ఆస్తులను కొనుగోలు చేయాలనుకుంటున్నవారిలో చాలా మంది సంస్థకు చెందిన కొన్ని విభాగాలపైనే ఆసక్తి ప్రదర్శించాయి. దేశంలో అగ్రగామి ఎయిర్లైన్ కంపెనీ ఇండిగో.. ఎఐ కార్యకలాపాలను, ముఖ్యంగా అంతర్జాతీయ సేవలను టేకోవర్ చేసేందుకు ఆసక్తిగా ఉన్నట్లు విమాన శాఖకు లేఖ రాసింది. గ్రౌండ్ సర్వీసుల సంస్థ బర్డ్ గ్రూప్, టర్కీకి చెందిన సంస్థ సెలెబీ కూడా ఎఐ గ్రౌండ్ హ్యాండ్లింగ్ సేవలను దక్కించుకునేందుకు ఆసక్తిని ప్రదర్శించాయి. ఈ నేపథ్యంలో దేశీయ, అంతర్జాతీయ విమానయాన సేవల కార్యకలాపాలను కలిపే వేలం వేస్తామని సిన్హా స్పష్టం చేయడం ప్రాధాన్యం సంతరించుకున్నది. ఎయిర్ఇండియా డిజిన్వె్స్టమెంట్పై మంత్రి వివరిస్తూ.. విడిగా విక్రయించాల్సిన సంస్థ విభాగాలను గుర్తించాల్సిన ప్రక్రియ కొనసాగుతున్నదన్నారు. విమానయాన కార్యకలాపాలతోపాటు అనుబంధ విభాగాల కోసం విడివిడిగా నిర్వహించే అన్ని వేలం ప్రక్రియల్లో పాల్గొనేందుకు బిడ్డర్లకు అవకాశం కల్పించనున్నట్లు సిన్హా చెప్పారు. ఎయిర్ ఇండియా ఎయిర్ ట్రాన్స్పోర్ట్ సర్వీసెస్ లిమిటెడ్ (ఎఐఎటిఎ్సఎల్), ఎయిర్ ఇండియా చార్టర్స్ లిమిటెడ్, ఐఎఎల్ ఎయిర్పోర్ట్ సర్వీసెస్ లిమిటెడ్, ఎయిర్లైన్ అల్లైడ్ సర్వీస్ లిమిటెడ్, ఎయిర్ ఇండియా ఇంజినీరింగ్ సర్వీసెస్ లిమిటెడ్.. ఇలా ఎయిర్ ఇండియాకు పలు అనుబంధ విభాగాలున్నాయి.ఇప్పటివరకైతే ఎయిర్ ఇండియా కొనుగోలుకు అధికారికంగా ఆసక్తి తెలిపింది ఇండిగో మాత్రమేనని సిన్హా వె ల్లడించారు. రూ.50 వేల కోట్లకు పైగా అప్పుల భారంతో సతమతమవుతున్న ఎయిర్ ఇండియాలో పెట్టుబడుల ఉపసంహరణకు (డిజిన్వె్స్టమెంట్) కేంద్ర కేబినెట్ జూన్ 28న ఆమోదం తెలిపింది. సంస్థలో వాటా విక్రయ వేలం బిడ్డింగ్ను నిర్దేశిత సమయంలో పూర్తి చేయాలనుకుంటున్నట్లు ఓ ప్రముఖ ఆంగ్ల చానెల్కు ఇచ్చిన ఇంటర్వ్యూలో సిన్హా వెల్లడించారు. వాటా విక్రయానికి పలువర్గాల నుంచి ఆసక్తి ప్రదర్శనలతోపాటు బిడ్డింగ్ల స్వీకరణ ప్రక్రియకు 6-8 నెలలు పట్టవచ్చన్నారు.6 నెలల్లో దర్యాప్తు పూర్తి చేయండి: సుప్రీం కోర్టుప్రభుత్వ రంగ సంస్థ ఎయిర్ ఇండియా విమానాల కొనుగోలు వ్యవహారంలో అవకతవకలు జరిగాయన్న ఆరోపణలపై ఆరు నెలల్లో దర్యాప్తు పూర్తి చేయాలని సుప్రీంకోర్టు సిబిఐని ఆదేశించింది. మాజీ పౌర విమానయాన మంత్రి ప్రఫుల్ పటేల్ హయాంలో ఎయిర్ ఇండియా 111 విమానాలను రూ.70 వేల కోట్లకు కొనుగోలు చేసింది. ఈ ఒప్పందాల్లో పెద్ద ఎత్తున అక్రమాలు జరిగాయన్న ఆరోపణలపై సిబిఐ దర్యాప్తు చేస్తున్నది. ఇందుకు మరింత సమయం కావాలని దర్యాప్తు ఏజెన్సీ కోరగా.. సర్వోన్నత న్యాయస్థానం అందుకు నిరాకరించింది. దర్యాప్తును సంవత్సరాలపాటు సాగదీయకుండా వేగంగా పూర్తి చేయాలని కోర్టు బెంచ్ పేర్కొంది. ఈ కేసులో దర్యాప్తును జూన్ నాటికి పూర్తి చేయాలని న్యాయమూర్తులు ఆదర్శ్ కుమార్ గోయల్, యుయు లలిత్లతో కూడిన ధర్మాసనం ఆదేశించింది. కానీ ఏజెన్సీ విఫలమైంది. ఈ ఏడాది జనవరి 5న సిబిఐకి ఆదేశాలు జారీ చేయడం జరిగిందని, దాదాపు ఏడాది కావస్తున్నా దర్యాప్తు పూర్తి కాకపోవడంపై న్యాయస్థానం తీవ్ర అసంతృప్తి వ్యక్తం చేసింది.
ippatiki adhikaarikamgaa aasakti chuupindi indigo matrame: jayant sinhanudilly: prabhutva ranga vimaanayaana samstha air indiaku  chendina desheeya, antarjaatiiya kaaryakalaapaalanu kalipe vikrayistaamani  poura vimana saakha sahaya mantri jayant sinha spashtam chesaru. vela kotla appula bhaaramtho sankshobhamlo kuurukupooyina samsthanu punaruddharinchenduku kendram vyuuhaatmaka bhagaswamy kosam chustunnadi. ayithe, airindia (ai) aastulanu konugolu cheyalanukuntunnavari chala mandi samsthaku chendina konni vibhaagaalapaine aasakti pradarsinchaayi. desamlo agragami airline company indigo.. ai kaaryakalaapaalanu, mukhyamgaa antarjaatiiya sevalanu takovar chesenduku aasaktigaa unnatlu vimana saakhaku lekha rasindi. ground sarveesula samstha burd groop, tarkeeki chendina samstha seleby kuudaa ai ground handling sevalanu dakkinchukunenduku aasaktini pradarsinchaayi. ee nepathyamlo desheeya, antarjaatiiya vimaanayaana sevala kaaryakalaapaalanu kalipe velam vestamani sinha spashtam cheyadam praadhaanyam santarinchukunnadi. airindia desinvestamentpi mantri vivaristuu.. vidigaa vikrayinchaalsina samstha vibhaagaalanu gurtinchaalsina prakriya konasaagutunnadannaaru. vimaanayaana kaaryakalaapaalatopaatu anubandha vibhaagaala kosam vidividigaa nirvahinche anni velam prakriyallo palgonenduku biddarlaku avakaasam kalpinchanunnatlu sinha cheppaaru. air india air transport survices limited (aitsl), air india charters limited, il airport survices limited, airline allide survies limited, air india ingineering survices limited.. ilaa air indiaku palu anubandha vibhaagaalunnaayi.ippativarakaite air india konugoluku adhikaarikamgaa aasakti telipindi indigo matramenani sinha ve lladinchaaru. roo.50 vela kotlaku paiga appula bhaaramtho satamatamavutunna air indialo pettubadula upasamharanaku (desinvestament) kendra kabinet joon 28na aamodam telipindi. samsthalo wata vikraya velam biddingnu nirdesita samayamlo puurti cheyalanukuntunnatlu oo pramukha aangla chaanelku ichina interviewlo sinha velladinchaaru. wata vikrayaaniki paluvargaala nunchi aasakti pradarsanalatopaatu biddingla sweekarana prakriyaku 6-8 nelalu pattavachannaru.6 nelallo daryaaptu puurti cheyandi: supreem kortuprabhutva ranga samstha air india vimaanaala konugolu vyavahaaramlo avakatavakalu jarigayanna aaropanalapai aaru nelallo daryaaptu puurti cheyalani supreenkortu cbin aadesinchindi. maji poura vimaanayaana mantri praful patel hayamlo air india 111 vimaanaalanu roo.70 vela kotlaku konugolu chesindi. ee oppandaallo pedda ettuna akramaalu jarigayanna aaropanalapai cbi daryaaptu chestunnadi. induku marinta samayam kaavaalani daryaaptu agency koraga.. sarvonnata nyaayasthaanam anduku niraakarinchindi. daryaaptunu samvatsaraalapaatu sagadiyakunda vegamgaa puurti cheyalani kortu bench perkondi. ee kesulo daryaaptunu joon naatiki puurti cheyalani nyaayamuurtulu aadars kumar goyal, yuyu lalitlatho kuudina dharmasana aadesinchindi. cony agency viphalamaindi. ee edaadi janavari 5na cbic aadesaalu jaarii cheyadam jarigindani, daadaapu edaadi kavastunna daryaaptu puurti kakapovadampai nyaayasthaanam teevra asantrupti vyaktam chesindi.